  Виталий Пронин Удмуртиысь делегатъёс6-тӥ - 7-тӥ куартолэзе Сыктывкарын финно-угроведениен вырись егит тодосчиослэн но студентъёслэн XXIX калыккуспо конференцизы ортчиз. Таиз IFUSCO люказ Коми, Карелия, Марий Эл, Мордовия, Удмуртия, Башкортостан элькунъёсысь, Санкт-Петербургысь, Киров улосвылысь, Венгрия, Финляндия, Эстония, Великобритания, Германия, Нидерланды, Польша кунъёсысь студентъёсты но егит тодосчиосты. Конференциез радъяз Коми Элькунысь Калыккуспо политикая министерство.Нош 2014-тӥ арын конференцилэн юбилеез луоз - со 30-тӥзэ радъяськоз. Германиысь лыктэм делегатъёс мылкыд каризы сое Геттинген карын ортчытыны. Нырысьсэ IFUSCO конференциез Геттингенысь урал кылъёсты дышетӥсь студентъёс 1984-тӥ арын ортчытӥзы вал.Сыктывкаре лыктэм егитъёс конференциез аслаз вордскем интыяз радъяны соглаш луизы. Озьыен, вуоно IFUSCO-е пыриськисьёслы Германие мыноно луоз.Туспуктэмез: Коми Элькунысь Калыккуспо политикая министерстволэн пресс-службаез Теги: ИФУСКО Сыктывкар Фин-угордунне  